ദത്ത് നല്കിയ കുഞ്ഞിന്റെ ഡിഎന്എ പരിശോധിക്കാമെന്ന് കോടതി കുഞ്ഞിനെ ദത്ത് നല്കിയ സംഭവത്തില് വ്യക്തത വേണമെന്ന് കുടുംബ കോടതി. സംഭവത്തില് നീതിയുക്തമായ അന്വേഷണം വേണം. കുഞ്ഞിന്റെ അമ്മയുടെ പരാതിയില് ഡിഎന്എ പരിശോധന നടത്താന് ശിശുക്ഷേമ സമിതിക്ക് അധികാരമുണ്ട്. സമഗ്രമായ അന്വേഷണം നടത്തി ഈ മാസം 20ന് സമിതി റിപ്പോര്ട്ട് നല്കണം. പരാതിയില് സര്ക്കാര് സമയോചിതമായി ഇടപെട്ടു. യഥാസമയത്ത് നിയമപരമായ നടപടിയെടുത്തത് അഭിനന്ദനാര്ഹമാണ്. എന്നാല്, ദത്തെടുക്കലിനുള്ള ശിശുക്ഷേമ സമിതിയുടെ ലൈസന്സിന്റെ കാലാവധി ജൂണ് 30ന് അവസാനിച്ചതാണെന്നും കോടതി പറഞ്ഞു. ലൈസന്സ് പുതുക്കല് നടപടി നടന്നുവരികയാണെന്ന് ശിശുക്ഷേമ സമിതിയുടെ അഭിഭാഷകന് കോടതിയെ അറിയിച്ചു. ഈ മാസം 20ന് കേസ് വീണ്ടും പരിഗണിക്കും. അതേസമയം ദത്തുകൊടുത്ത കുഞ്ഞിനെ കോടതിയില് ഹാജരാക്കാന് നിര്ദേശിക്കണമെന്നാവശ്യപ്പെട്ട് അമ്മ അനുപമ എസ് ചന്ദ്രന് ഹൈക്കോടതിയില് ഹേബിയസ് കോര്പസ് ഹര്ജി നല്കി. മാതാപിതാക്കളെയും ശിശുക്ഷേമ സമിതിയെയും എതിര്കക്ഷികളാക്കിയാണ് ഹര്ജി. ഹര്ജി കോടതി ചൊവ്വാഴ്ച പരിഗണിക്കും. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.